जातीय संघर्ष

ग्रोज़्नी की लड़ाई के दौरान प्रार्थना करते हुए एक चेचन व्यक्ति को दर्शाती है।
जातीय संघर्ष वह स्थिति है जब दो या दो से अधिक जातीय समूह अपने समुदाय की पहचान, सम्मान और समाज में स्थान को लेकर आमने-सामने संघर्ष करते हैं। इसके कारण राजनीतिक, सामाजिक, आर्थिक या धार्मिक हो सकते हैं, परंतु संघर्ष का मूल उद्देश्य अपने जातीय समूह के हितों और अधिकारों की रक्षा करना होता है। यही तत्व इसे अन्य प्रकार के संघर्षों से भिन्न बनाता है 
जातीय संघर्ष की अकादमिक व्याख्याएँ सामान्यतः तीन प्रमुख विचारधाराओं 'आदिमवादी', 'साधनवादी' और 'रचनावादी' में विभाजित की जाती हैं। हाल के वर्षों में कुछ विद्वानों ने इसके लिए "ऊपर से नीचे" और "नीचे से ऊपर" जैसे दृष्टिकोण भी प्रस्तुत किए हैं। बौद्धिक बहस इस प्रश्न पर केंद्रित रही है कि क्या शीत युद्ध की समाप्ति के बाद जातीय संघर्षों में वृद्धि हुई है, तथा सह-संघवाद और संघीकरण जैसे राजनीतिक उपायों से इन संघर्षों के प्रभावी प्रबंधन के रास्ते खोजे जा सकते हैं या नहीं।
इतिहास
शीत युद्ध के बाद की दुनिया में अध्ययन
जातीय संघर्ष से जुड़े सबसे विवादित मुद्दों में से एक यह है कि क्या शीत युद्ध की समाप्ति के बाद इसकी घटनाएँ बढ़ी हैं या घटी हैं। 1990 के दशक के उत्तरार्ध में नए जातीय संघर्षों में कमी अवश्य दिखी, लेकिन आज भी यह सशस्त्र संघर्षों का सबसे सामान्य रूप बना हुआ है। शीत युद्ध के बाद 'सैमुअल पी॰ हंटिंगटन और रॉबर्ट डी॰ कपलान जैसे शिक्षाविदों ने भविष्यवाणी किया था कि आने वाले समय में सभ्यताओं के टकराव, जनजातीय पहचान, सीमित संसाधनों और बढ़ती जनसंख्या से प्रेरित संघर्षों में वृद्धि होगी। यह भविष्यवाणी आंशिक रूप से सही साबित हुई है। नाइजीरिया, माली, सूडान और साहेल जैसे देशों में हिंसक जातीय झड़पें सूखा, भूमि क्षरण, खाद्यान्न की कमी और जनसंख्या दबाव के कारण तेज़ी से बढ़ा।
इन्हें भी देखें
 सांप्रदायिक हिंसा
 नरसंहार
संदर्भ

श्रेणी : हिंसा